Πατατοσαλάτα με τριμμένο καρότο και πάπρικα
Ιδανικό σνακ για όλες τις ώρες, μια πατατοσαλάτα όλο νοστιμιά με τριμμένο καρότο και ραπανάκια για την τραγανή υφή τους και πικάντικο τζίντζερ για την αψάδα του.
1 κιλό πατάτες (κατά προτίμηση βιολογικές), 3 καρότα μεγάλα (κατά προτίμηση βιολογικά), τριμμένα, 10 ραπανάκια (κατά προτίμηση βιολογικά), κομμένα σε φετάκια, 1 κουτ. σούπας κοφτή πάπρικα γλυκιά, αλάτι, φρεσκοτριμμένο πιπέρι, 1 κουτ. γλυκού τζίντζερ σε σκόνη (προαιρετικά), ο χυμός από 1/2 λεμόνι, 120 ml ελαιόλαδο, 2 κουτ. σούπας ξίδι από κρασί (ή μηλόξιδο)
Για να φτιάξουμε πατατοσαλάτα με τριμμένο καρότο και πάπρικα, ξεκινάμε βράζοντας σε μπόλικο αλατισμένο νερό τις πατάτες, για περίπου 40 λεπτά ή μέχρι να γίνουν.Τις στραγγίζουμε, τις αφήνουμε λίγο να κρυώσουν, ώστε να μπορούμε να τις πιάσουμε, τις ξεφλουδίζουμε και τις κόβουμε σε κύβους. Βάζουμε τις πατάτες σε σαλατιέρα, προσθέτουμε τα καρότα και τα ραπανάκια, πασπαλίζουμε με την πάπρικα, το τζίντζερ και αλατοπίπερο, και ανακατεύουμε.Σε ένα μπολάκι χτυπάμε τα υλικά με ένα πιρούνι, μέχρι να γίνουν μια λεία σάλτσα.Περιχύνουμε τη σαλάτα με τη βινεγκρέτ, ανακατεύουμε και σερβίρουμε.
Καρότα,Πατάτες